LEGISLATÍVNA RADA VLÁDY
   SLOVENSKEJ REPUBLIKY

     Na rokovanie vlády SR
                                                                                      dňa 1. februára 2006
                                                                                      K materiálu č. 20628/2005
                                                                                      K bodu č.5

	        S T A N O V I S K O

k návrhu poslankýň Národnej rady Slovenskej republiky Ľudmily  M u š- k o v e j  a  Dany  P o d r a c k e j  na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1386)

I
	
	   Podľa § 70 ods. 2 zákona Národnej rady Slovenskej republiky č.350/1996 Z. z. o rokovacom poriadku Národnej rady Slovenskej republiky v znení neskorších predpisov požiadal predseda Národnej rady Slovenskej republiky P. Hrušovský listom z 18. novembra  2005 vládu Slovenskej republiky o zaujatie stanoviska k návrhu poslankýň Národnej rady Slovenskej republiky Ľudmily  M u š k o v e j  a  Dany  P o d r a c k e j  na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1386).

Účelom predloženého návrhu je najmä docieliť zákaz zobrazovania maloletých pri fyzickom a psychickom utrpení, upraviť vysielacie časy programov nevhodných pre maloletých a upraviť výšku sankcií a spôsob ich ukladania.
         
         V dôvodovej správe sa uvádza, že  predložený návrh nebude mať dopad na štátny rozpočet  ani rozpočty obcí a rozpočty vyšších územných celkov a nebude mať vplyv na pracovné sily. S týmto konštatovaním sa stotožňuje odbor štátneho rozpočtu Ministerstva financií Slovenskej republiky. 
                  
     Predkladateľ poslaneckého návrhu zákona na rokovanie vlády je minister kultúry Slovenskej republiky F.Tóth, ktorý odporúča vláde vysloviť s predmetným návrhom nesúhlas z dôvodov uvedených v predkladacej správe. 
                                                                 
II

Legislatívna rada vlády Slovenskej republiky prerokovala predmetný návrh  zákona na svojom zasadnutí 24. januára 2006 s pripomienkami uvedenými v návrhu stanoviska vlády Slovenskej republiky. 

III
	            
                                                         Návrh

S T A N O V I S K O
vlády Slovenskej republiky
k návrhu poslankýň Národnej rady Slovenskej republiky Ľudmily  M u š- k o v e j  a  Dany  P o d r a c k e j  na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1386)

     Vláda  Slovenskej   republiky prerokovala návrh poslankýň Národnej rady Slovenskej republiky Ľudmily  M u š k o v e j  a  Dany  P o d r a c k e j  na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1386) s týmito pripomienkami  : 

1.V názve je nesprávne uvedený rok „2005“ a za ním chýba čiarka.

2.V úvodnej vete čl. I  pri uvedených citáciách zákonov chýba dvakrát slovo zákona.

3.Body 1,4 6,13,14 sú nadbytočné.

4.V bode 7 za slovom „rokov“ nemá byť bodka.

5.V bode 8 slovo „ods.“ má byť uvedené celé a za úvodzovkami chýba označenie odseku „(6)“.

6.Navrhovaná účinnosť „....2005“ je  nepresná a neaktuálna.

Bratislava 27. januára 2006
Vypracovala : Jiřina Fischerová
Schválil: 	   Štefan Grman 
		   generálny riaditeľ
       	           sekcie vládnej legislatívy      

                   

		Daniel  L I P Š I C
             podpredseda vlády SR,
                                                                            minister spravodlivosti SR a
                                                                                predseda Legislatívnej rady vlády SR